text: sovjet
  
  publiceret: 2012-09-14 11:10:03+02:00
  Sovjet, (russ. 'råd'), bonde-, arbejder- eller soldaterråd, oprettet under 1905-revolutionen i Rusland. 1917 dannedes en lang række sovjetter på ny; den bolsjevikiske revolution blev med Petrogradsovjetten som ledende kraft gennemført i deres navn. Det nye "proletariatets diktatur" var baseret på et hierarki af statslige sovjetter, som dog snart mistede indflydelse til fordel for kommunistpartiet. 1936-91 var Den Øverste Sovjet Sovjetunionens parlament.
  Læs mere under sovjetter.